Pandhémi koronavirus 2019 ing Indonésia kacathet kapisan ing 2 Maret 2020. Nalika 9 April 2020, pandhémi iki wis nandang ing 34 provinsi ing Indonésia.

Statistik

Kadadéan 
Tanggal 2 Fèbruari 2020 pamaréntah Indonésia methuk 243 wong warga negara Indonésia saka Wuhan, Cina. Wong-wong mau banjur dipanggonké ing Kapuloan Natuna, lan ora ana kang nandang COVID-19. Kasus kapisan kang kacathet ing Indonésia dibiyawarakaké déning Prèsidèn Joko Widodo nalika 2 Maret 2020. Pasien iku ketularan warga Jepang nalika ing Malaysia. Pasien iku cacah loro lan manggon ing Dépok, banjur dirawat ing Griya Sakit Panyakit Infèksi Sulianti Saroso, Jakarta Lor. Kasus kang ninggal kapisan nalika 11 Maret 2020 ing Griya Sakit Moewardi, Surakarta.

Akibat

Pawiyatan 
Kanggo medhot panularan virus, pamaréntah Indonésia dhawuh kanggo sinau ana ing omah. Kamenterian Pawiyatan lan Kabudayan (Kemendikbud) ngetoaké program Belajar dari Rumah minangka salah siji cara kanggo sinau ana omah ing tengah pandhémi Coronavirus Disease (COVID-19). Kemendikbud nggandèng Televisi Republik Indonesia (TVRI) kanggo nyiaraké program iki. Program iki diwiti nalika 9 April 2020. Program iki bisa ditonton ana ing TV saben dina Senin nganti Jemuwah, lan matèri kanggo sinau saka sawenèh tataran saka PAUD saka SMA/SMK lan program ndidik anak. Dina Setu lan Akad disuguhaké acara budaya lan gelar wicara kang bahas kabudayan, filem cekak, lan kagiyatan budaya Indonésia. Sakliyané iku, sawenèh pawiyatan luhur ing Indonésia ngetrepaké kuliah daring (online).

Sosial-Ékonomi 
Salah siji masalah kang diadepi ing tengahé pageblug ya iku langkané masker, hand sanitizer, lan piranti pelindhung awak (APD), lan piranti medis liyané. Kadadéyan iki nyebabaké panic buying lan sawenèh wong numpuk piranti kaséhatan, lan nyebabaké barang-barang mau langka. Miturut, anggota Dewan Penasihat Himpunan Penyewa Pusat Perbelanjaan Indonesia (Hippindo) Tutum Rahanta panic buying Indonésia kaperang dadi telu. Kang kapisan ya iku 2 Maret 2020 nalika Presidhèn Joko Widodo mbiyawarakaké loro kasus positif COVID-19 ing Indonésia. Kaloro, panic buying tanggal 14 Maret 2020, nalika ana anjuran kerja ing omah lan dipreiaké kagiyatan sinau ing sekolah rong minggu. Katelu, ing tanggal 19 Maret 2020, nalika kasus kacathet COVID19 ing Indonésia ngancik 325 lan 25 kang ninggal.

Papan wisata dan panglipuran 
Miturut Federasi Arung Jeram Indonesia (FAJI) luwih saka pitung ewu pagawé indhustri wisata arung jeram dindegaké anggoné magawé. Kadadéan iki disebabaké ora anané wisata ing tengah pageblug COVID-19. Miturut Ketuwa FAJI, Amalia Yunita, gunggung kang pagawé kang diandhegaké magawé ana 7.804 kang dijupuk data saka 50 operator ing 16 provinsi. Sakliyané iku kanggo mbiyantu pada juru dagang ing papan wisata, Wakil Bupati Kebumèn Arif Sugianto lan Himpunan Wiraswasta Nasional Minyak dan Gas Bumi (Hiswana Migas) ngedum atusan sembako marang para juru dagang ing papan wisata ing Kebumèn. Pageblug COVID-19 iki nyebabaké papan wisata tutup lan njalari para juru dagang iku ora bisa dodol. Menteri Pariwasata lan Ékonomi Kreatif (Menparekraf), Wishutama Kusubandio medharaké, sèktor pariwisata duwéni potènsi kélangan nganti sèket persen amarga pageblug COVID-19.

Rujukan 

Indonesia